دوای بڵاوبوونەوەی میستریەم، بە یارمەتی قوتابخانەی گراتز، کێپلەر دەستی بە پڕۆگرامێکی گەورە کرد بۆ زیادتر بەرەوپێشبردنی توێژینەوەکانی. کێپلەر پلانی نووسینی چوار کتێبی تری دانا: یەکێکیان لەسەر لایەنە جێگیرەکانی گەردوون (خۆر و ئەستێرە جێگیرەکان)، یەکێکیان لەسەر هەسارەکان و جووڵەیان، یەکێکی دیکەش لەسەر سرووشتی فیزیکی هەسارەکان و درووستبوونی سیما جوگرافییەکان (گرنگی زۆرتری بە زەوی داوە)، وە یەکێکیش لەسەر کاریگەری ئاسمان لەسەر زەوی، کە تێیدا باسی ئۆپتیکی بەرگەهەوا، کەشناسی و ئەستێرەناسی دەکات.